stanford-oval/wikipedia huggingface dataset:
Jalkapallon maailmanmestaruuskilpailut 2002
Pudotuspelit > Neljännesvälierät

15. kesäkuuta:
| 0 | 1 | 2 | 3 | 4 |
| --- | --- | --- | --- | --- |
|  | Saksa  | 1 - 0 |  Paraguay |   |
| 0 | 1 | 2 | 3 | 4 |
| --- | --- | --- | --- | --- |
|   | Neuville 88' | (0 - 0) |   |     |
|   | Neuville 88' |   |   |     |
| 0 | 1 | 2 | 3 | 4 |
| --- | --- | --- | --- | --- |
|  | Tanska  | 0 - 3 |  Englanti |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0 - 0) | Ferdinand 5'  Owen 22'  Heskey 44' |     |
|   |   |   | Ferdinand 5'  Owen 22'  Heskey 44' |     |
16. kesäkuuta:
| 0 | 1 | 2 | 3 | 4 |
| --- | --- | --- | --- | --- |
|  | Ruotsi  | 1 - 2 (ja) |  Senegal |   |
| 0 | 1 | 2 | 3 | 4 |
| --- | --- | --- | --- | --- |
|   | Larsson 11' | (1 - 1, 1 - 1) | Camara 37', 104' |     |
|   | Larsson 11' |   | Camara 37', 104' |     |
| 0 | 1 | 2 | 3 | 4 |
| --- | --- | --- | --- | --- |
|  | Espanja  | 4 - 3 rp. |  Irlanti |   |
| 0 | 1 | 2 | 3 | 4 |
| --- | --- | --- | --- | --- |
|   | Morientes 8' Rangaistuspotkut: Hierro  Baraja  Garcia  Valeron  Mendieta  | (1 - 1, 1 - 0) | Keane 90' rp. Rangaistuspotkut: Keane  Holland  Conolly  Kilbane  Finnan  |     |
|   | Morientes 8' Rangaistuspotkut: Hierro  Baraja  Garcia  Valeron  Mendieta  |   | Keane 90' rp. Rangaistuspotkut: Keane  Holland  Conolly  Kilbane  Finnan  |     |
17. kesäkuuta:
| 0 | 1 | 2 | 3 | 4 |
| --- | --- | --- | --- | --- |
|  | Meksiko  | 0 - 2 |  Yhdysvallat |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0 - 1) | McBride 8'   Donovan 65' |     |
|   |   |   | McBride 8'   Donovan 65' |     |
| 0 | 1 | 2 | 3 | 4 |
| --- | --- | --- | --- | --- |
|  | Brasilia  | 2 - 0 |  Belgia |   |
| 0 | 1 | 2 | 3 | 4 |
| --- | --- | --- | --- | --- |
|   | Rivaldo 67'   Ronaldo 88' | (0 - 0) |   |     |
|   | Rivaldo 67'   Ronaldo 88' |   |   |     |
18. kesäkuuta:
| 0 | 1 | 2 | 3 | 4 |
| --- | --- | --- | --- | --- |
|  | Japani  | 0 - 1 |  Turkki |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0 - 1) | Davala 12' |     |
|   |   |   | Davala 12' |     |
| 0 | 1 | 2 | 3 | 4 |
| --- | --- | --- | --- | --- |
|  | Etelä-Korea  | 2 - 1 ja. |  Italia |   |
| 0 | 1 | 2 | 3 | 4 |
| --- | --- | --- | --- | --- |
|   | Seol 88'   Ahn 116' | (0 - 1) | Vieri 18' |     |
|   | Seol 88'   Ahn 116' |   | Vieri 18' |     |
Pudotuspelit > Puolivälierät

21. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 21. kesäkuuta 2002 | Englanti  | 1 - 2 |  Brasilia |   |
| 0 | 1 | 2 | 3 | 4 |
| --- | --- | --- | --- | --- |
|   | Owen 23' | (1 - 1) | Rivaldo 45' Ronaldinho 50' |     |
|   | Owen 23' |   | Rivaldo 45' Ronaldinho 50' |     |
| 0 | 1 | 2 | 3 | 4 |
| --- | --- | --- | --- | --- |
| 21. kesäkuuta 2002 | Saksa  | 1 - 0 |  Yhdysvallat |   |
| 0 | 1 | 2 | 3 | 4 |
| --- | --- | --- | --- | --- |
|   | Ballack 38' | (1 - 0) |   |     |
|   | Ballack 38' |   |   |     |
22. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 22. kesäkuuta 2002 | Espanja  | 0 - 0 3 - 5 rp. |  Etelä-Korea |   |
| 0 | 1 | 2 | 3 | 4 |
| --- | --- | --- | --- | --- |
|   | Rangaistuspotkut: Hierro O Baraja O Xavi O Joaquín X | (0 - 0) | Rangaistuspotkut: Hwang O Park O Seol O Ahn O Hong O |     |
|   | Rangaistuspotkut: Hierro O Baraja O Xavi O Joaquín X |   | Rangaistuspotkut: Hwang O Park O Seol O Ahn O Hong O |     |
| 0 | 1 | 2 | 3 | 4 |
| --- | --- | --- | --- | --- |
| 22. kesäkuuta 2002 | Senegal  | 0 - 1 (j.a.) |  Turkki |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0 - 0, 0 - 0) | Mansız 94' |     |
|   |   |   | Mansız 94' |     |
Pudotuspelit > Välierät

25. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 25. kesäkuuta 2002 | Saksa  | 1 - 0 |  Etelä-Korea |   |
| 0 | 1 | 2 | 3 | 4 |
| --- | --- | --- | --- | --- |
|   | Ballack 74' | (0 - 0) |   |     |
|   | Ballack 74' |   |   |     |
26. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 26. kesäkuuta 2002 | Brasilia  | 1 - 0 |  Turkki |   |
| 0 | 1 | 2 | 3 | 4 |
| --- | --- | --- | --- | --- |
|   | Ronaldo 49' | (0 - 0) |   |     |
|   | Ronaldo 49' |   |   |     |
Pudotuspelit > Pronssiottelu

29. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 29. kesäkuuta 2002 | Etelä-Korea  | 2 - 3 |  Turkki |   |
| 0 | 1 | 2 | 3 | 4 |
| --- | --- | --- | --- | --- |
|   | Lee 9' Song 90+3' | (1 - 3) | Şükür 1' Mansız 13', 32' |     |
|   | Lee 9' Song 90+3' |   | Şükür 1' Mansız 13', 32' |     |
Pudotuspelit > Loppuottelu

30. kesäkuuta
| 0 | 1 | 2 | 3 | 4 |
| --- | --- | --- | --- | --- |
| 30. kesäkuuta 2002 | Saksa  | 0 - 2 |  Brasilia |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0 - 0) | Ronaldo 67', 79' |     |
|   |   |   | Ronaldo 67', 79' |     |
Parhaat maalintekijät

8 maalia
Ronaldo
5 maalia
Miroslav Klose
Rivaldo
4 maalia
Jon Dahl Tomasson
Christian Vieri
3 maalia
Marc Wilmots
Pauleta
Papa Bouba Diop
İlhan Mansız
Robbie Keane
Michael Ballack
Fernando Morientes
Raúl
Henrik Larsson
Aiheesta muualla

Wikimedia Commonsissa on kuvia tai muita tiedostoja aiheesta .
FIFAn sivut kisoista (Arkistoitu – Internet Archive)
RSSSF:n sivu kisoista
RSSSF:n sivu kisakarsinnasta
Ugly Korean - 2002 FIFA HYUNDAI CUP KOREA[vanhentunut linkki]
Adstringentti

Adstringentti eli astringentti on kemiallinen aine, jota käytettäessä elimistön kudokset supistuvat tai kuroutuvat (jumoavat). Sana "adstringentti" juontuu latinan kielen sanasta astringere ("liittää yhteen"). Tavallisimpia jumeita ovat galmeija ja amerikantaikapähkinä. Lääketieteessä jumoamista käytetään yleensä tooppisiin eli pienelle alueelle kohdistuviin hoitoihin.
Adstringaatioksi kutsutaan myös suuhun syntyvää kuivaa jumon tunnetta, jonka aiheuttavat tanniinit. Näitä esiintyy esimerkiksi oratuomen ja tuomen marjoissa sekä kakin hedelmissä. Tanniinit tuhoavat syljen proteiineja, mikä aiheuttaa "hiekkapaperimaisen" tunteen suussa. Monet nisäkkäät (myös ihminen) kokevat jumoavan maun yleensä epämiellyttävänä. Tämän takia ne välttävät adstringoivien hedelmien syömistä. Toisaalta linnut eivät kykene maistamaan adstringaatiota ja syövätkin mielellään tällaisiakin marjoja.[lähde? ]
Adstringentteja esiintyy myös viineissä ja teessä. Joissakin viinilaaduissa, erityisesti rypäleistä valmistetuissa nuorissa punaviineissä, kuten Cabernet Sauvignon'ssa, pidetään pientä määrää adstringentteja asiaankuuluvana.[lähde? ]
Adstringoivat lääkkeet aiheuttavat limakalvojen tooppisten kudosten supistumista. Niitä käytetään usein sisäisesti estämään veriseerumin tai liman erittymistä esimerkiksi kurkkukivun, verenvuotojen, ripulin tai mahahaavan yhteydessä. Ulkoisesti käytettävät jumelääkkeet koaguloivat vähäisessä määrin ihon proteiineja. Tämän takia ne kuivattavat, lujittavat ja suojaavat ihoa. Aknesta kärsiviä ohjataan usein käyttämään jumeita, jos iho on myös rasvoittuva.
Yleisesti käytettyjä adstringentteja ovat aluna, kaurapuuro, siankärsämö, pimenttiöljy, hyvin kylmä vesi ja alkoholi. Monet jumevalmisteet sisältävät hopeanitraattia, sinkkioksidia, sinkkisulfaattia, alumiiniasetaatin vesiliuosta, bentsoiinitinktuuraa ja kasvisperäisiä aineita kuten parkkihappoa ja gallushappoa. Granaattiomenan punaiset, ruusumaiset kukat ovat hyvin kitkeriä. Lääketieteessä niitä on kuivattuina käytetty jumeeksi.
Myös joidenkin metallien suoloja ja happoja on käytetty adstringaatioon.[lähde? ]
John Ogrodnick

| John Ogrodnick> Henkilötiedot |
| --- | --- |
Syntynyt: 20. kesäkuuta 1959 (ikä 65) Ottawa, Ontario
Kansalaisuus:   Kanada
Jääkiekkoilija
Lempinimi:  Johnny O
Pelipaikka:  vasen laitahyökkääjä
Maila:  vasen
Pelinumero:  25
Pelaajaura
Pääsarjaura:  1979–1993
Seurat:  Adirondack Red Wings (AHL) Detroit Red Wings (NHL) Quebec Nordiques (NHL) New York Rangers (NHL) Denver Rangers (IHL)
NHL-varaus:  66. varaus, 1979 Detroit Red Wings
John Alexander Ogrodnick (s. 20. kesäkuuta 1959 Ottawa, Ontario, Kanada) on kanadalainen pelaajauransa lopettanut jääkiekkoilija, pelipaikaltaan vasen laitahyökkääjä.
Pelaajaura > Juniorivuodet

Ennen ammattilaisuraansa Ogrodnick pelasi 1970-luvun lopulla kolmella kaudella juniorijoukkue New Westminster Bruinsissa, jota edustaessaan oli voittamassa vuosina 1977 ja 1978 kahta WCHL:n mestaruutta sekä kahta Memorial Cupia eli Canadian Hockey Leaguen mestaruutta. Runkosarjakaudella 1977–1978, ensimmäisellä täydellä kaudellaan New Westminsterissä, hän oli 88:lla tehopisteellään (59 maalia ja 29 syöttöpistettä) seuransa paras pistemies. Hänet ja puolustaja Keith Brown palkittiin kauden jälkeen WCHL:n vuoden tulokkaan palkinnolla.
Pelaajaura > Ammattilaisura

Detroit Red Wings varasi Ogrodnickin NHL:ään numerolla 66 vuoden 1979 varaustilaisuuden neljännellä kierroksella. Ensimmäisellä ammattilaiskaudellaan, kaudella 1979–1980, hän pelasi puolet kaudesta Detroitissa NHL:ssä ja puolet sen silloisessa farmijoukkueessa Adirondack Red Wingsissä AHL:ssä. Hän pelasi ensimmäisen NHL-ottelunsa tammikuussa 1980. Seuraavan kauden, 1980–1981, hän pelasi jo kokonaan NHL:ssä. Hän oli tuolla kaudella Detroit Red Wingsin toiseksi eniten pisteitä tehnyt pelaaja Dale McCourtin jälkeen tehtyään tehot 35 maalia ja 35 syöttöpistettä, yhteensä 70 tehopistettä. Ogrodnick jatkoi Red Wingissä tammikuuhun 1987 asti, jolloin hänet myytiin Quebec Nordiquesiin yhdessä Basil McRaen ja Doug Sheddenin kanssa vaihdossa Brent Ashtoniin, Gilbert Delormeen ja Mark Kumpeliin. Hän oli Red Wings -vuosinaan kolmesti seuran paras pistemies, parhaimmillaan 105:llä tehopisteellä (55 maalia ja 50 syöttöpistettä kaudella 1984–1985), ja kuudella kaudella peräkkäin seuran paras maalintekijä, kaudesta 1980–1981 kauteen 1985–1986. NHL:n tähdistöottelussa Ogrodnick pelasi näinä vuosina viidesti ja kerran, vuonna 1985, hänet nimettiin kauden jälkeen NHL:n ensimmäiseen tähdistökentälliseen. Ogrodnickilla on edelleen hallussaan Red Wingsin seuraennätys eniten pisteitä (105) ja eniten maaleja (55) yhden kauden aikana tehneenä vasempana laitahyökkääjänä.
Nordiquesissa Ogrodnick pelasi vain kauden 1986–1987 lopun ennen siirtoa New York Rangersiin syyskuussa 1987 yhdessä David Shaw'n kanssa vaihdossa Terry Carkneriin ja Jeff Jacksoniin. Hän pelasi Rangersissa viiden kauden ajan ja teki noina vuosina parhaimmillaan 74 tehopistettä yhden kauden aikana, 43 maalia ja 31 syöttöpistettä 80:ssä ottelussa runkosarjakaudella 1989–1990. Hän oli tuolla kaudella seuransa paras pistemies ja maalintekijä. Viimeisellä kaudellaan New Yorkissa, kaudella 1991–1992, hän oli sivussa 25:stä ottelusta loukkaantumisten vuoksi. Syyskuussa 1992 Ogrodnick palasi vapaana pelaajana Detroit Red Wingsiin, jossa pelasi vielä kauden 1992–1993. Hän pelasi kauden aikana vain 19 ottelua NHL:ssä sekä neljä ottelua AHL:n Adirondack Red Wingsissä. Hän lopetti pelaajauransa vuonna 1993.
John Ogrodnick pelasi 14-vuotisella NHL-urallaan 928 runkosarjaottelua, joissa teki yhteensä 827 tehopistettä, 402 maalia ja 425 syöttöpistettä. Pudotuspeleissä hän pelasi 41 ottelua, joissa teki yhteensä 26 tehopistettä, 18 maalia ja kahdeksan syöttöpistettä. Hän ylitti urallaan 40:n maalin rajan neljästi ja 70:n tehopisteen rajan kuudesti.
Pelaajaura > Maajoukkue

Ogrodnick edusti Kanadan jääkiekkomaajoukkuetta yksissä aikuisten arvokilpailuissa, jääkiekon maailmanmestaruuskilpailuissa vuonna 1981. Hän pelasi tuossa turnauksessa, jossa Kanada sijoittui neljänneksi, kahdeksan ottelua tehoin kolme maalia ja kaksi syöttöpistettä. Hän pelasi myös yksissä nuorten maailmanmestaruuskilpailuissa, vuonna 1979.
Pelaajauran jälkeen

Ogrodnick jäi pelaajauransa jälkeen asumaan Michiganin osavaltioon, jossa hän on työskennellyt sijoitusneuvojana. Vuonna 2011 hänelle myönnettiin Yhdysvaltain kansalaisuus.
Aiheesta muualla

John Ogrodnick The Internet Hockey Databasessa (englanniksi)
Kaf

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Kaf sofit
Kaf on monen seemiläisen kielen aakkoston 11. kirjain. Se sisältyy muun muassa heprealaiseen, foinikialaiseen, arabialaiseen ja aramealaiseen kirjaimistoon. Se on kreikkalaisen kapan, latinalaisen K:n ja kyrillisen К:n edeltäjä. Kirjaimen nimi tulee kättä tarkoittavasta sanasta: sana tarkoittaa yhä kämmentä sekä nykyhepreassa että -arabiassa.
Kaf hepreassa

Heprean kielessä kaf ääntyy [k], jos sen sisällä on piste (dageš lene). Kirjaimella on myös pisteetön muoto, jolloin se ääntyy kuten ḥet (foneettisessa merkinnässä /x/), samankaltaisena kurkkuäänteenä kuin saksan 'ch' esimerkiksi sanassa ich. Sanan alussa kaf on aina pisteellinen.
Kaf on myös yksi niistä heprean kirjaimista, jotka kirjoitetaan eri tavalla sanan lopussa: sillä on sofit- eli loppumuoto kaf sofit. Heprealaisessa numerojärjestelmässä kafilla on lukuarvo 20. Kaf sofitin lukuarvo on 500.
Kieliopillisesti kaf toimii sanan alussa prepositiona, joka voi tarkoittaa muun muassa niin kuin, kuten tai mukaan. Se on lyhennys sanasta כּמו (kəmo). Kaf sofit puolestaan on sanan lopussa yksikön toisen persoonan omistusliite ja objektimuoto.
Esimerkkejä:
כינרת kinneret: Genesaret
Koodit

|  | Kaf | Kaf sofit |
| --- | --- | --- |
| Unicode UTF-16 | U+05db | U+05da |
| Unicode-nimi | HEBREW LETTER KAF | HEBREW LETTER FINAL KAF |
| HTML | &#1499; | &#1498; |
| ISO 8859-8 | 0xeb | 0xea |
Julian Jakobsen

| Julian Jakobsen |
| --- | --- |

Henkilötiedot
Syntynyt: 11. huhtikuuta 1987 (ikä 37) Aalborg, Tanska
Kansalaisuus:   Tanska
Jääkiekkoilija
Lempinimi:  Julle
Pelipaikka:  keskushyökkääjä
Maila:  vasen
Pituus:  184 cm
Paino:  87 kg
Seura
Seura:  Hamburg Freezers
Sarja:  DEL
Pelinumero:  33
Pelaajaura
Pääsarjaura:  2004–
Aik. seurat:  AaB Ishockey (Tanska) Odense Bulldogs (Tanska) Södertälje SK (SEL/Allsv.)
Julian Jakobsen (s. 11. huhtikuuta 1987 Aalborg, Tanska) on tanskalainen jääkiekkoilija, joka pelaa Saksan DEL-liigan Hamburg Freezersissa. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Jakobsen on Aalborg IK:n kasvatti. Hän teki debyyttinsä Tanskan pääsarjassa kaudella 2004–2005, jolloin hän pelasi seitsemän runkosarjaottelua ja yhden playoff-ottelun ilman tehopisteitä. Jakobsen voitti Tanskan A-nuorten pistepörssin sekä kaudella 2004–2005 (29+27=56) että 2005–2006 (23+37=60). Kausi 2005–2006 oli hänelle ensimmäinen kokonainen Tanskan pääsarjassa, jolloin Jakobsen teki 29 runkosarjaottelussa tehot 4+3=7. Iso osa hänen kahdesta ensimmäisestä pääsarjakaudestaan eteni myös Aalborgin kakkosjoukkueessa Tanskan I-divisioonassa. Jakobsen voitti Aalborgin pääsarjajoukkuessa Tanskan cupin vuonna 2007.
Aalborgissa Jakobsen ei pelannut kovin suurta roolia, joten hän siirtyi kaudeksi 2007–2008 Odense Bulldogsin riveihin. Kausi oli Jakobsenille läpimurto hänen tehdessä runkosarjassa tehot 13+25=38. Hän oli Bulldogsin sisäisen pistepörssin neljäs, ja valittiin kauden päätteeksi AL-Bank Ligaenin vuoden tulokkaaksi. Kaudella 2008–2009 Jakobsen teki tehot 7+23=30. Kevään 2009 pudotuspeleissä hän voitti Bulldogsin sisäisen syöttöpörssin yhdeksällä syötöllään. Jakobsen voitti kauden aikana myös Tanskan cupin.
Toukokuussa 2009 Jakobsen teki kaksivuotisen sopimuksen Elitserien-joukkue Södertälje SK:n kanssa. Ensimmäisellä kaudellaan 2009–2010 hän pelasi siellä 41 runkosarjaottelua tehopistein 1+6=7 ja kymmenen Kvalserien-ottelua tehopistein 2+3=5. Södertälje putosi kauden päätteeksi HockeyAllsvenskaniin. Kaudella 2011–2012 Jakobsen ylsi siellä joukkueen sisäisen piste-, maali- ja syöttöpörssin voittoon tehoilla 12+19=31.
Kaudeksi 2012–2013 Jakobsen siirtyi vuoden mittaisella sopimuksella Saksan DEL-liigan Hamburg Freezersiin. Hän teki joukkueen kanssa vuoden mittaisen jatkosopimuksen tammikuussa 2013 ja sittemmin kaksivuotisen jatkosopimuksen huhtikuussa 2014.
Ura > Maajoukkueura

Jakobsen edusti Tanskaa MM-kilpailuissa vuosina 2009, 2010, 2011, 2012, 2013, 2014 ja 2015. Hän pelasi myös sekä Vancouverin että Sotšin olympiakisojen karsinnoissa. Hän voitti vuoden 2011 MM-kilpailuissa Tanskan sisäisen syöttöpörssin viidellä syöttöpisteellään sekä jakoi sisäisen pistepörssin voiton Nichlas Hardtin ja Mads Christensenin kanssa.
Jakobsen pelasi myös alle 20-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi A-lohkon hopeaan ja jälkimmäinen A-lohkon kultaan sekä sarjanousuun seuraavaksi vuodeksi pääsarjatasolle. Jakobsen pelasi myös alle 18-vuotiaiden MM-kilpailuissa vuonna 2005.
Muuta

Jakobsenin pikkusisko Josefine on Tanskan naisten maajoukkuekiekkoilija.
Julian Beck

| Julian Beck |
| --- | --- |
 Julian Beck vuonna 1983.
Henkilötiedot
Syntynyt: 31. toukokuuta 1925 New York, New York
Kuollut: 14. syyskuuta 1985 (60 vuotta) New York, New York
Ammatti:  näyttelijä
Aiheesta muualla
IMDb
Julian Beck (31. toukokuuta 1925 New York, New York – 14. syyskuuta 1985 New York, New York) oli yhdysvaltalainen näyttelijä, ohjaaja, taidemaalari ja runoilija. Hän perusti yhdessä vaimonsa kanssa vuonna 1947 teatteriryhmän The Living Theater, joka on yksi pisimpään Yhdysvalloissa toimineista kokeellisista teatteriryhmistä. Heidän innoittajanaan oli Antonin Artaud ja tämän manifesti Theatre of Cruelty (suomennettuna Julmuuden teatteri).
Näyttelijänä Beck esiintyi elokuvissa Oidipus (Edipo Re, 1967) ja Amore e rabbia (1969). Hän ehti aloittaa myös elokuvan Poltergeist II kuvaukset, mutta kuoli ennen elokuvan valmistumista.
Aiheesta muualla

Kuvia tai muita tiedostoja aiheesta Julian Beck Wikimedia Commonsissa
Julian Beck NNDB. Viitattu 17.9.2023. (englanniksi)
Jānis Švanenbergs

| Jānis Švanenbergs> Henkilötiedot |
| --- | --- |
Syntynyt: 17. heinäkuuta 2001 (ikä 23) Riika, Latvia
Kansalaisuus:   Latvia
Jääkiekkoilija
Pelipaikka:  keskushyökkääjä
Maila:  oikea
Pituus:  190 cm
Paino:  86 kg
Seura
Seura:  Idaho Steelheads
Sarja:  ECHL
Pelaajaura
Pääsarjaura:  2020–
Aik. seurat:  Venta 2002 (LAT-2) Dinamo Riika (KHL) HK Zemgale/LLU (Latvia) Lukko (SML)
Jānis Švanenbergs (s. 17. heinäkuuta 2001 Riika, Latvia) on latvialainen jääkiekkoilija, joka edustaa ECHL-joukkue Idaho Steelheadsia. Hän on pelipaikaltaan keskushyökkääjä, mutta Švanenbergs osaa pelata myös laidassa. Hän laukoo oikealta.
Ura > Seuraura

Švanenbergs on Venta 2002:n kasvatti. Hän debytoi seuran miesten joukkueessa vain 15-vuotiaana Latvian toiseksi korkeimmalla sarjatasolla kaudella 2016–2017, jolloin Švanenbergs pelasi 13 runkosarjaottelua tehden yhden syöttöpisteen, kolme playoff-ottelua ilman tehopisteitä ja kaksi Latvian Cupin ottelua tehden yhden syöttöpisteen. Hän voitti kauden päätteeksi Latvian kakkossarjatason mestaruuden. Kauden 2017–2018 Švanenbergs pelasi suurimmaksi osaksi Venäjän nuorten sarja MHL:ää HK Riiassa, mutta hän pelasi osan kaudestaan myös Ventassa voittaen Latvian kakkossarjan mestaruuden. Kauden 2018–2019 Švanenbergs pelasi kokonaan HK Riiassa. Hän oli tehoilla 14+17=31 joukkueen paras pistemies ja Švanenbergs jakoi sisäisen syöttöpörssin voiton Arvils Bergmanisin kanssa. Hän pelasi kauden aikana myös MHL:n tähdistöottelussa.
Kauden 2019–2020 Švanenbergs pelasi suurimmaksi osaksi HK Riian MHL-joukkueessa. Hän oli tehoilla 25+15=40 joukkueen paras maalintekijä ja toiseksi paras pistemies Deniss Fjodorovsin jälkeen. Švanenbergs debytoi kauden aikana myös KHL-joukkue Dinamo Riiassa, jossa hän pelasi 12 runkosarjaottelua tehden yhden syöttöpisteen. Švanenbergs teki KHL-debyyttinsä 28. tammikuuta 2020 vieraissa Lokomotiv Jaroslavlia vastaan. Hän sai ottelussa jääaikaa 9.44 minuuttia ja Švanenbergs sai yhden kauden minuutin jäähyn kampituksesta.
WHL-joukkue Edmonton Oil Kings varasi Švanenbergsin 58. pelaajana CHL:n varaustilaisuudessa 2020. Hän teki heinäkuussa seuran kanssa sopimuksen, mutta osaksi myös koronaviruspandemian viivästettyä WHL-kauden alkua Švanenbergs jatkoi kaudella 2020–2021 Dinamo Riian organisaatiossa, eikä lopulta siirtynyt enää Oil Kingsiin. Hän pelasi KHL:ssä 36 runkosarjaottelua tehopistein 4+4=8. Švanenbergs teki KHL-uransa avausmaalin 4. joulukuuta 2020 Severstal Tšerepovetsia vastaan. Švanenbergs pelasi osan kaudestaan myös HK Riian MHL-joukkueessa. Heinäkuussa 2021 hän teki Dinamon kanssa koeajan päätteeksi vuoden mittaisen jatkosopimuksen.
Kaudella 2021–2022 Švanenbergs pelasi Dinamo Riian KHL-joukkueessa 17 runkosarjaottelua tehopistein 1+1=2. Hän pelasi myös 12 ottelua Latvian pääsarjaa HK Zemgalen joukkueessa sekä kolme ottelua HK Riian MHL-joukkueessa. KHL:n keskeytettyä runkosarjansa ennenaikaisesti ja Dinamon kauden päätyttyä Švanenbergs siirtyi helmikuussa 2022 loppukauden kattavalla ja yhden optio vuoden sisältävällä sopimuksella SM-liigajoukkue Rauman Lukkoon. Hänen vastuunsa jäi kuitenkin varsin vähäiseksi ja Švanenbergs teki 14 pelaamassaan ottelussa vain yhden syöttöpisteen. Hän ei pelannut SM-liigan pudotuspeleissä, mutta vahvisti Lukon U20-joukkuetta, jossa Švanenbergs voitti Suomenmestaruuden.
Syyskuussa 2022 Švanenbergs teki vuoden mittaisen sopimuksen ECHL-joukkue Idaho Steelheadsin kanssa.
Ura > Maajoukkueura

Švanenbergs pelasi alle 20-vuotiaiden IA-divisioonan MM-kilpailuissa vuonna 2020, jolloin hän voitti hopeaa. Švanenbergs oli Latvian paras pistemies tehoilla 3+5=8, joilla hän jakoi myös joukkueen sisäisen maalipörssin voiton Patriks Zabusovsin kanssa ja sisäisen syöttöpörssin voiton Ričards Grīnbergsin kanssa. Švanenbergs valittiin Latvian turnauksen parhaaksi pelaajaksi. Švanenbergs pelasi myös alle 18-vuotiaiden MM-kilpailuissa vuonna 2019.
Latvian A-maajoukkueessa Švanenbergs on pelannut viisi ottelua tehden yhden syöttöpisteen. Hän teki A-maajoukkuedebyyttinsä vain 19-vuotiaana Kaufland Cupissa 20. huhtikuuta 2021 Piešťanyssa Slovakiaa vastaan. Švanenbergs merkittiin Latvian kolmossentteriksi laidoilleen Mārtiņš Dzierkals ja Rihards Bukarts.
Jarkko Kurvinen

| Jarkko Kurvinen |
| --- | --- |
 Jarkko Kurvinen
Henkilötiedot
Syntynyt: 1983 Hämeenlinna
Kansalaisuus:  suomalainen
Ammatti:  tietokirjailija, yrittäjä
Jarkko Kurvinen (s. 1983 Hämeenlinna) on suomalainen tietokirjailija, markkinointipäällikkö ja yrittäjä.
Ura

Kurvinen perusti ensimmäisen oman yrityksensä, toiminimen, vuonna 2004. Hänen toinen yrityksensä, Plutoni Oy, on perustettu vuonna 2006. Yritys toteutti myynti- ja markkinointikoulutuksia yrityksille ja asiantuntijoille ja auttoi niitä kehittämään myynnin ja markkinoinnin prosesseja ja hyödyntämään erilaisia työkaluja. Kurvinen toimi Plutonin kautta vuokrajohtajana, joka kehitti yritysten markkinointia ja asiakaskokemusta.
Kurvisen kolmas yritys Palveluna Oy tarjoaa myynti- ja markkinointipalvelua. Yhtiö toimii Hämeenlinnassa ja Lahdessa ja vuonna 2023 sillä oli viisi työntekijää. Yhtiö järjestää myös yritysten kasvuun keskittyviä tapahtumia.
Kirjat

Kurvinen kirjoittaa tietokirjoja markkinoinnista, markkinointiviestinnästä, johtamisesta ja yrityskulttuurista.
Ensimmäisen kirjansa Blogimarkkinointi Kurvinen kirjoitti Katleena Kortesuon kanssa vuonna 2011.
Toisen kirjansa Mielipidejohtaja Kurvinen kirjoitti Suomen Markkinointiliiton toimitusjohtaja Lauri Sipilän kanssa vuonna 2014
Kolmannen kirjansa B2B -markkinoinnin & myynnin pelikirja Kurvinen kirjoitti Mikko Sepän kanssa vuonna 2016.. Kirja oli viiden parhaan markkinointiviestintäkirjan joukossa viestintätoimisto Manifesto ja MTL:n vuonna 2017 järjestämässä Kultasulka-kilpailussa
Kurvisen neljäs kirja Henkilöbrändi ilmestyi vuonna 2018. Hän kirjoitti sen yhdessä Tom Laineen ja Ville Tolvasen kanssa.
Kurvisen viides kirja Paras työpaikka ikinä! ilmestyy myös vuonna 2018. Kirjan toinen kirjoittaja on Tom Laine.
Luottamustoimet

Kurvinen on mukana Hämeenlinnan Nuorkauppakamarissa sekä Hämeen kauppakamarissa, jossa hän on toiminut Kasvu- ja kansainvälistymisvaliokunnan varapuheenjohtajana ja puheenjohtajana.